open-index/open-wikipedia-markdown huggingface dataset:
Pannoniese Laagvlakte

[duimnael|Die Pannoniese Laagvlakte word verder verdeel in die Klein Hongaarse Laagvlakte (aan die linkerkant van die kaart; simbole: A1, H1, SK), die sentrale [Groot Hongaarse Laagvlakte (H2) met Batsjka/Banat (HR, SR, RO). Die afkortings verwys na Oostenryk (A), Hongarye (H), Slowakye (SK), Kroasië (HR), Serwië (SR) en Roemenië (RO)]]

Die **Pannoniese Laagvlakte** (ook **Pannoniese Bekken** of **Karpatebekken** genoem) is 'n uitgestrekte laagvlakte in suidelike Oos-Sentraal-Europa waardeur die middelloop van die Donau en die Theißrivier se benedeloop loop. Die bekken is grotendeels in Hongarye geleë, maar strek tot in die gebied van vyf ander lande. In geologiese opsig hoort ook die klein Weense Bekken in Oostenryk en die Karpateboog by die vlakte. Die laagvlakte, wat in die ooste deur die Karpate-bergreeks begrens word, vorm die mees westelike deel van die Eurasiese steppegordel. Die Pannoniese Laagvlakte word in die suide deur die Savarivier begrens.

Die laagvlakte se naam is afgelei van *Pannonia*, 'n antieke streek wat in 9 n.C. as provinsie by die Romeinse Ryk ingesluit is, en sy naamgewende volk, die Pannoniërs. Die antieke Pannonia was in die ooste van die huidige Hongarye geleë.
Fulton Allem

**Fulton Peter Allem** (gebore 15 September 1957) is 'n Suid-Afrikaanse professionele gholfspeler.

Allem is in Kroonstad in die Oranje-Vrystaat gebore, die middelste van vyf kinders en die kleinseun van 'n Libanese handelaar; hy het 'n bevoorregte opvoeding gehad. Teen die tyd dat hy in die wêreld gekom het, het sy familie die grootste mielieplaas in die Suidelike Halfrond besit en die enigste graansilo's in privaatbesit in Suid-Afrika. Allem begin gholf speel op die ouderdom van 7 met die aanmoediging van sy vader. Gary Player, 'n goeie familievriend, het ook 'n groot invloed op sy vroeë loopbaan gehad.

Allem het nie kollege of universiteit toe gegaan nie, maar professioneel geword in 1976. Hy het in die vroeë deel van sy loopbaan meestal in Suid-Afrika gespeel. Hy het 11 keer die Sonskyntoer tussen 1985 en 1991 gewen, en 'n tweede plek behaal in die 1987 NEC Wêreldreeks van Gholf, wat hom oortuig het om aan te sluit by die PGA Tour. Allem se eerste wen op die PGA-Toer was die 1991 Independent Insurance Agent Ope.

In 1993 wen hy tweekeer op die PGA Tour en eindig negende op die verdienstelys. Hy het die Southwestern Bell Colonial en die NEC World Series of Golf daardie jaar gewen, twee van die Toer se mees gesogte nie-majors.

Sedert sy groot jaar in 1993, is Allem geteister deur 'n magdom van mediese kwale. In 1994, het hy gely aan sy laer rug, in 1998 het hy perikarditis ontwikkel, 'n potensieel dodelike inflammasie van die sak rondom die hart. In 2003 was daar probleme met die werwels in sy servikale ruggraat. Hy het ook verskeie hartaanvalle gehad. Hierdie omstandighede het sy gholfspeeltyd beperk en 'n nadelige invloed op sy spel gehad.

Allem woon in Sentraal-Florida met sy vrou, Jennifer en hul vier kinders. Hy is soms bekend deur die bynaam "Fulty", veral onder die ander Suid-Afrikaanse spelers. Hy het op die "Fore Inventors Only" op "The Golf Channel" verskyn.

Allem het laat in 2007 op die Kampioenetoer begin speel, nadat hy 50 jaar oud geword het.

## Verwysings
Sally Little

**Sally Little** (gebore op 12 Oktober 1951 in Kaapstad) is 'n professionele gholfspeler. Sy was oorspronklik van Suid-Afrikaanse nasionaliteit, maar het Amerikaanse burgerskap verkry in Augustus 1982. Sy word 'n lid van die LPGA Toer in 1971 en het 15 LPGA toernooie gewen, waaronder twee groot kampioenskappe gedurende haar loopbaan. In 2016 was sy die eerste vroulike gholfspeler van Suid-Afrika wat ingelyf is in die Suid-Afrikaanse Heldesaal.

## Amateurloopbaan 
Sy was die lae individu by die 1971 Wêreldamateurspankampioenskap en het die Suid-Afrikaanse Wedstrydspel en houespeltitels dieselfde jaar gewen. As 'n amateur het sy gesamentlik die vyfde plek ingeneem by die 1971 Lady Carling Open.

## Professionele loopbaan 
Little het in 1971 by die LPGA Tour aangesluit en is benoem as die *LPGA Nuweling van die Jaar*. Haar eerste professionele oorwinning was by die 1976 Vroue Internasionaal. Sy het op die 72ste putjie haar hou uit 'n sandkuil langs die setperk gesink, om Jan Stephenson met een hou te klop.

Little se beste seisoen was in 1982, toe sy derde was op die verdienstelys. Sy behaal 15 oorwinnings op die toer, insluitende twee groot kampioenskappe.

## Verwysings
Ashleigh Buhai

**Ashleigh Ann Buhai** (nooiensvan **Simon**, gebore 11 Mei 1989 in Johannesburg) is 'n Suid-Afrikaanse professionele gholfspeler.

Simon het 'n suksesvolle amateurloopbaan deurloop. Sy was die jongste wenner van die dames-Suid-Afrikaanse Amateurhouespel en Wedstryddubbelspel en die eerste speler om in 101 jaar die Suid-Afrikaanse Vroue-opetitel drie keer te wen. Sy verteenwoordig haar land drie keer in die hoofsaaklik professionele Vroue Wêreldbekertoernooi terwyl sy nog 'n amateur is.

Simon het professioneel begin speel die dag na haar 18de verjaardag. Sy het die 2007 Katalonië Vrouemeesters gewen, slegs haar derde toernooi as 'n professionele speler. Sy was die jongste professionele wenner ooit op die Europese Damestoer.

Simon verkry haar LPGA Tour-lisensie vir 2014 tydens die kwalifiserende skool.

Ashleigh speel nou onder die naam Ashleigh Buhai nadat sy in Desember 2016 met David Buhai getroud is.

Op 7 Augustus 2022 het Buhai haar eerste meesterstoernooi-titel gewen deur die AIG Vroue Ope by Muirfield te wen. Sy het Chun In-gee op die vierde putjie van die valbyl-uitspeelronde verslaan nadat albei spelers regulasiespel op -10 voltooi het.

## Professionele oorwinnings (16) 
### LPGA Toeroorwinnings (1)
|}

### Europese Vrouetoer-oorwinnings (2) 
* 2007 Katalonië Vrouemeesters
* 2011 ISPS Handa Portugese Dames-ope

### Ander oorwinnings (2) 
* 2004 die Suid-Afrikaanse Vroue-ope
* 2007 Suid-Afrikaanse Vroue-ope

## Spanne verteenwoordig 
* Espirito Santo Trofee (vir Suid-Afrika): 2004, 2006
* Wêreldbeker (vir Suid-Afrika): 2005, 2006, 2007, 2008

## Verwysings
Lee-Anne Pace

**Lee-Anne Pace** (gebore op 15 Februarie 1981 in Paarl, Wes-Kaap) is 'n Suid-Afrikaanse professionele gholfspeler.

Sy het 'n suksesvolle amateurloopbaan in die Verenigde State voltooi, waar sy aan die Murray Staatsuniversiteit en die Universiteit van Tulsa gegradueer het met 'n graad in sielkunde.

Pace word professioneel in 2005, en speel op die tweede vlak Duramed Futures Toer in 2006 voor die kwalifiserende ronde vir die LPGA Toer in 2007 by die kwalifiserende skool. Sy verloor haar kaart in Amerika teen die einde van 2007, maar gekwalifiseer nogtans vir die Europese Vrouetoer in 2008 via kwalifiserende skool. Sy maak haar deurbraak in 2010 met vyf oorwinnings by die Deutsche Bank Switserse Vroue-ope, die S4C Wallis Vrouekampioenskap van Europa, die Finnair Meesters, die Sanya Vroue-ope, en die Suzhou Taihu Vroue-ope. Sy eindig die seisoen bo-aan die Orde van Meriete

Pace het die Cell C Suid-Afrikaanse Vroue-ope na 'n uitspeelronde gewen. 'n Week later het sy haar eerste LPGA-toernooi tydens die Blue Bay LPGA in China gewen. 

## Verwysings
Unisa-kunsgalery

Die **Unisa-kunsgalery** is 'n galery van die Universiteit van Suid-Afrika, geleë in die Kgorong-gebou op die Muckleneuk-kampus van dié universiteit in Pretoria. Die galery het 'n permanente versameling van kontemporêre Suid-Afrikaanse en internasionale kunswerke, en bied ook jaarliks 'n verskeidenheid uitstallings aan.

## Verwysings
Palazzo Natoli

**Palazzo Natoli** 'n barokpaleis in Palermo, op die eiland van Sisilië in die Middellandse See. Dit is in 1765 deur Vincenzo Natoli gebou. Dit het 'n hoofingang via S. Salvatore en fresko's deur Gioacchino Martorana.

## Verwysings 
## Verdere leeswerk 
* A. Gerbino, *Palazzo Natoli. Un itinerario settecentesco e un pittore contemporaneo*, Ed. Sciascia, 1994
* Diana Malignaggi: *La pitture del Settecento a Palermo. Attività divulgativa e didattica 1978*, Soprintendenza ai Beni Artistici e Storici, Palermo 1978
* Angela Mazzé: *Memoria di Gioacchino Martorana.* A cura di Roberto Petricolo. Soprintendenza ai Beni Artistici e Storici, Palermo 1979
* M. di Natale, ''La pittura dell'Ottocento in Sicilia: tra committenza, critica d'arte e collezionismo'', Flaccovio, 2005
Azerbeidjanse Grand Prix

[duimnael|regs|280px|Uitleg van die [Bakoe-straatrenbaan, tuiste van die 
Grand Prixren.]]
Die **Azerbeidjanse Grand Prix** is 'n Formule Een motorwedren wat vir die eerste keer op die kalender ingesluit is in 2017. Dit is op die Bakoe-straatrenbaan in Bakoe, die hoofstad van Azerbeidjan, op 25 Junie gehou. Die eerste Formule Eenwedren by dié baan het in 2016 die Europese Grand Prix geheet.

## Wenners van die Azerbeidjanse Grand Prix 
## Verwysings
Edoardo Villa-museum, Pretoria

Die **Edoardo Villa-museum** in Pretoria is 'n kunsmuseum geleë in die Ou Merensky-biblioteek by die Hatfieldkampus van die Universiteit van Pretoria. Die museum huisves 'n versameling beeldhouerke deur die Suid-Afrikaanse beeldhouer van Italiaanse afkoms, Edoardo Villa.

## Geskiedenis 
duimnael|links|Edoardo Villa

Edoardo Villa is in 1915 in Italië gebore. Villa het tydens die Tweede Wêreldoorlog in die Italiaanse weermag gedien, en is in Noord-Afrika gewond en gevange geneem, waarna hy na die Zonderwater-krygsgevangenekamp naby Cullinan gestuur is. Hy is in 1947 vrygelaat, en besluit om in Suid-Afrika aan te bly en as beeldhouer te werk. Die museum het sy ontstaan te danke aan die sowat 140 beeldhouwerke wat Villa in 1994 en 1995  aan die Universiteit van Pretoria geskenk het. Villa, tesame met Dr Andre Breedt en Mnr. Uwe Gunter was betrokke by die beplanning van die museum wat amptelik op 31 Mei 1995, op Edoardo Villa se 80ste verjaardag, geopen is. Mnr. Gunter was die eerste kurator van die museum. Gedurende die eerste 14 jaar van die museum se bestaan is 51 kunswerke tot die versameling bygevoeg. Die Edoardo Villamuseum huisves tans die grootste enkele versameling van kunswerke deur dié kunstenaar en bied 'n oorsig van sy werk tussen 1943 en 2004. Villa is op 1 Mei 2011 in Johannesburg oorlede.

## Villa-museum in Italië 
'n Tweede Villa-museum is deur Giovanni Cervi, 'n vurige versamelaar van Villa se beeldhouwerke, naby Villa se geboorteplek in Treviglio, Italië, geopen.

## Verwysings
Bakoe-straatrenbaan

Die **Baku City Circuit** (Azerbeidjans: *Bakı Şəhər Halqası*) is 'n straatrenbaan in Bakoe, die hoofstad van Azerbeidjan. Die baan is rondom die stadsplein gebou. In 2016 het die baan die Europese Grand Prix aangebied.

Die baan is deur Hermann Tilke ontwerp, wie ook die meerderheid Formule 1-bane ontwerp het. Dit is ses kilometer lank, het twintig draaie en word antikloksgewys gejaag.

## Uitslae 
## Verwysings
SP Marais

**Sarel Petrus Marais** (gebore op 16 Maart 1989 in Parow, Kaapstad) is 'n rugbyspeler wat vir die Westelike Provinsie in die Curriebeker en die Stormers in Superrugby speel.

## Eksterne skakels 
* 
* Statistiek by itsrugby.co.uk
Hugh Baiocchi

**Hugh John Baiocchi** (gebore 17 Augustus 1946, Johannesburg) is 'n Suid-Afrikaanse professionele gholfspeler wat meer as 20 professionele toernooie dwarsoor die wêreld gewen het.

Baiocchi word professioneel in 1971 en speel sy gereelde loopbaan hoofsaaklik in Europa. Hy was 'n lid van die Europese Toer van sy eerste seisoen in 1972 tot 1993 en haal die top-eenhonderd op die Orde van Meriete vir die Toer se eerste negentien seisoene, insluitend drie top tien plasings: 1973 (3); 1975 (6de) en 1977 (2de). Hy wen ses amptelike geldbeursies op die toer. Hy het ook gereeld deelgeneem aan die Suider-Afrika Toer gedurende die Noordelike Halfrond se winter, en wen verskeie toernooie en die Orde van Meriete in 1973/74 en 1978/79.

As 'n senior (oor 50) gholfspeler, het Baiocchi hoofsaaklik op die VSA-gebaseerde Kampioenetoer gespeel, waar hy drie oorwinnings behaal het. Hy is getroud met Joan en het twee kinders (Lauren en Justin), hulle woon in Palm Springs, Kalifornië. Sy dogter, Lauren, is getroud met die bekende afgetrede bofbalspeler Johnny Bank.

Hy het reeds baie gholfbane ontwerp, soos die Legende Baan by die Constance Belle Mare Plage Oord in Mauritius, waar die 2011 MCB Toerkampioenskap plaasgevind het.
Charles Maurice de Talleyrand-Périgord

**Charles Maurice de Talleyrand-Périgord**, (Prins van Benevento en later Prins Talleyrand, 2 Februarie 1754 – 17 Mei 1838) was 'n biskop, diplomaat en staatsman wat in diens van Frankryk gestaan het.

Hy het as priester gestudeer, is in 1779 geordende en in 1788 as Biskop van Autun aangestel. Met die uitbraak van die Franse Rewolusie word hy namens die geestelikes lid van die 1789 Nasionale Konstitusionele Vergadering (*Assemblée nationale constituante*).  Daar ondersteun hy revolusionêre beginsels en is in 1791 deur Pous Pius VI geskors. Dieselfde jaar is die kerkseiendom deur die staat onteien, dus verloor hy sy inkomste van die bisdom van Autun en hy bedank as biskop.

In 1797 word hy minister van buitelandse sake waar hy in ooreenstemming met Napoleon gekom het. Saam met Lucien Napoleon, het hy deelgeneem in die staatsgreep van 1799 en hy is deur Napoleon beloon om weer minister van buitelandse sake te word.  In 1807, toe Napoleon Spanje ingeval het, besef hy dat Napoleon nooit Spanje sal oorwin nie en bedank hy as minister. Hy bly 'n kritikus van Napoleon se buitelandse beleid en nadat Napoleon in 1814 afgesit is, word hy alweer minister van buitelandse sake, dié keer vir die Franse monargie onder Loedewyk XVIII. Hy het Frankryk by die Kongres van Wene verteenwoordig en in Julie 1815 word hy eerste minister van Frankryk. In September 1815 bedank hy as eerste minister en tot 1830 was hy 'n kritikus van die regering.  Na die 1830 opstand is die Franse monargie gerformeerd en Lodewyk-Philippe word koning in plaas van Karel X. Hy is toe as Franse ambassadeur na die Verenige Koninkryk aangestel.

## Bibliografie 
* 
*
Canon EOS 7D Mark II

Die **Canon EOS 7D Mark II** is 'n professionele digitale enkellensreflekskamera wat deur Canon vervaardig word. Dit is op 15 September 2014 bekendgestel teen 'n voorgestelde kleinhandelprys van VS$1&nbsp;799. Dit beskik oor 'n 20.2 effektiewe megapieksel APS-C CMOS sensor, volle-HD video-opname teen 60&nbsp;rame/s, 10 rame/s deurlopende skiet, 'n 100% akkuraatheid soeker wat 1× vergroting bied. Dit beskik ook oor 'n 65-punt outofokusstelsel, 'n ingeboude Speedlite sender en 'n nuwe 150k RGB pieksels plus 'n IR-meetsensor. Dit is voorafgegaan deur die Canon EOS 7D.

## Verwysings
Canon EOS 6D

Die **Canon EOS 6D** is 'n 20.2-megapieksel volraam-CMOS digitale enkellensreflekskamera wat deur Canon vervaardig word.

Dit is op 17 September 2012 bekendgestel, die dag voor die *photokina*-handelskou. Dit is teen laat-November 2012 vrygestel teen 'n voorgestelde kleinhandelprys van VS$2&nbsp;099.00 (liggaam).

Die 6D is te koop as 'n liggaam alleen of in 'n pakket met 'n EF 24-105mm f/4L IS USM lens; met die bekendstelling was die voorgestelde kleinhandelprys VS$2&nbsp;899.00.

## Verwysings
Fieseler Fi 156

Die **Fieseler Fi 156** was 'n patrollievliegtuig wat gebruik is vir koördinering deur die Luftwaffe tydens die Tweede Wêreldoorlog. Die C-5 model kon ook bomme dra. Dit was soortgelyk aan die Westland Lysander met 'n kort opstyg en landing vermoë. Die vliegtuig het die naam *Storch* (ooievaar) gehad. 'n Kenmerk van die vliegtuig is dat die vlerke kon terugvou tot teen die romp.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Andries Botha

**Andries Botha** (1952-) is ’n Suid-Afrikaans beeldhouer wat dikwels inheemse tegnieke, soos die weefwerk van vroue, in sy beelde inwerk om die waarde van kulturele gebruike van plaaslike gemeenskappe te illustreer. Hy werk ook met herwonne materiale soos rubber. Hy is veral bekend vir sy reuse-olifantprojekte.

## Lewensloop 
duimnael|links|'n Kunswerk van Andries Botha langs die kus van België.
duimnael|links|Een van sy olifante in die Koninklike Museum vir Midde-Afrika.

Andries Johannes Botha is op 22 September 1952 in Pretoria gebore en gradueer in die 1970's aan die Universiteit van Natal. As 'n jong man het hy beeldhouwerk en drukkuns beoefen. Hy maak sy eerste beeld in 1971 terwyl hy 'n student in Pietermaritzburg was, en hou sy eerste uitstalling in 1974.

Hy het verskeie toekennings vir werk ontvang, onder andere die Volkskas Atelier Merieteprys (1987), die Kaapstadse Triënnale Merieteprys (1988), die Standard Bank Jong Kunstenaar-prys (1990) en die Nasionale Vita-prys (1992).

Hy het ook talle uitstallings gehou, onder andere in 2008 in Frankryk (Brittany) en die Kanariese Eilande, in 2011 in Suid-Korea en plaaslik gedurende 2010 en 2011 in Suid-Afrika.

Botha gebruik kuns om kommentaar op die sosiale en politieke uitdagings van sy tyd te lewer. Hy het vir 'n verskeidenheid temas werke geskep, insluitend die mede-bestaan van die mens met ander lewensvorme, kreatiwiteit, burgerskap en lewenslange leergierigheid.

## Publikasies 
* Andries Botha, "US Wordfest Artist, 2010, 24 pp, colour illus, paperback, Stellenbosch, 2010
* Andries Botha, "Standard Bank Young Artist Award", 1991, 24 badsye

## Verwysings
Canon EOS 30D

Die **Canon EOS 30D** is 'n 8.2-megapieksel semi-professionele digitale enkellensreflekskamera, aangekondig op 21 Februarie 2006. Dit is die opvolger van die Canon EOS 20D, en is self opgevolg deur die EOS 40D. Dit kan EF en EF-S lense neem, en soos sy voorganger, maak dit gebruik van 'n APS-C-grootte beeldsensor, sodat dit nie die groter beeldsirkel benodig soos by 35 mm film- en volraam-digitale kameras nie.

## Verbeterings 
links|duimnael|Die Canon EOS 30D kamera se rugkant.
Veranderinge oor die 20D sluit in 'n groter 64 mm (2½ dm) LCD agterskerm, verbeterde sluitermeganisme gegradeer vir 100&nbsp;000 skote, verbeterde raamkapasiteit, 1/3 stop inkremente vir die spoedsensor en 'n bykomende plekmeter. Hierdie eenheid behou dieselfde sensor as sy voorganger, en alle lense het nog steeds 'n ooghoek van 1.6. Ander veranderinge sluit in 'n groter 11 raam RAW / 30 raam JPEG buffer, en effens vinniger 0.15 sekonde opwarm. Die maksimum raamkoers is dieselfde (5 raam/s), maar 'n laer-spoed 3 raam/s opsie is bygevoeg. Die 30D maak gebruik van die dieselfde aantal outofokuspunte as die 20D (nege), maar het verbeterde algoritmes. Die 30D kan in beide JPEG en RAW.CR2 lêers stoor. Die 30D se lêer nommeringstelsel hou 9&nbsp;999 beelde in een gids, wat ingestel was met die 5D.

## Verwysings
Straat van Denemarke

Die **Straat van Denemarke** (Deens: *Danmarksstrædet*) of **Straat van Groenland** (Yslands: *Grænlandssund*) is 'n seestraat tussen Ysland in die suidooste en Groenland in die noordweste. Die eiland Jan Mayen is noordoos van die seestraat. Die Straat van Denemarke verbind die Arktiese met die Atlantiese Oseaan.

## Geskiedenis 
Die Straat van Denemarke het tydens die Eoseen deur plaattektoniek ontstaan (ong. 51 mj gelede).  Dit het gelei tot endemie in Europa, omdat die kontinent 'n party eilande was wat ook van Asië deur die Turgai-straat afgeskei was. Hierdie straat het in die Midde-Eoseen gesluit.

## Verwysings 
## Eksterne skakels
Danie Botha

**Danie Botha** kan na en van die volgende persone verwys:

* Danie Botha, Afrikaanse sanger.
* Danie Botha, Afrikaanse skrywer.
* Danie Botha, voormalige redakteur van Wiel en mede-aanbieder van ''La't Wiel'' op kykNET.
Jonker Sailplanes

**Jonker Sailplanes** is 'n Suid-Afrikaanse firma wat sweeftuie vervaardig. Hulle is gebaseer in Potchefstroom, en vervaardig tans twee modelle: die *Jonker JS-1 Revelation* met 'n 18 of 21&nbsp;m vlerkspan en die *Jonker JS-3 Rapture* in die 15&nbsp;m klas. Die bedryf is deur Uys Jonker en sy broer Attie Jonker in 2004 gestig, en het teen 2016 al meer as 100 sweeftuie vervaardig. Die JS-1 spog teen die einde van 2016 met meer as 40 podiumplasings in nasionale en internasionale sweefkampioenskappe. In die 2017 Wêreld Sweef Kampioenskap het die JS-1 beide die 18 m-klas en die opeklas titels verower, en in die 2015–2016 Wêreld Sweef Grand Prix is die eerste, tweede en derdeplekke almal deur vlieëniers van die JS-1 behaal.

## Eksterne skakels 
* Amptelike webwerf
David Botha

**David Botha** (1921–1995) was ’n Suid-Afrikaanse landskapskilder en grafiese kunstenaar in die tradisie van die realistiese impressionisme. Hy is veral bekend vir sy olieskilderye van die nat Kaapse strate. Sy Bolandse landskappe, hoofsaaklik van die Paarl en Stellenbosch, is stemmingsvolle uitbeeldings van veral wintertonele.

## Lewensloop 
David Johannes Botha is in Desember 1921 in Graaff-Reinet in die Oos-Kaap gebore. In 1941 kwalifiseer hy as kunsonderwyser aan die Kaapstadse Onderwyskollege.

Botha het sy eerste (van vyftig) solo-uitstalling in 1944 in Kaapstad gehou. Tydens sy leeftyd het hy  aan meer as 100 groepuitstallings in Suid-Afrika en in die buiteland deelgeneem.

Van 1946 tot 1979 het hy kuns by verskeie hoërskole in die Paarl aangebied. Van 1950 tot 1952 studeer Botha aan die Camberwell School of Art in Londen. Hy reis ook na Frankryk, Italië en Spanje gedurende hierdie tyd om sy kunsopvoeding te verryk. Hy het weer in 1967 na Europa en die Midde-Ooste gereis.

Botha was beide 'n skilder en grafiese kunstenaar. Hy het landskappe en seetonele, asook stillewe-komposisies geskep. Hy het verskeie media, insluitende olie, waterverf, ink, potlood, houtskool en verskillende grafiese media hieroor gebruik.

Hy is op 8 Augustus 1995 in die Paarl oorlede. Hy was 73 jaar oud.

## Versamelings 
Van sy werke is in die volgende versamelings opgeneem:
* Hester Rupert Kunsmuseum, Graaff Reneit, Suid-Afrika
* Nasionale Museum, Bloemfontein, Suid-Afrika
* Pretoriase Kunsmuseum, Suid-Afrika
* Randse Afrikaanse Universiteit, Suid-Afrika
* Suid-Afrikaanse Kultuurhistoriese Museum, Kaapstad, Suid-Afrika
* Suid-Afrikaanse Nasionale Kunsmuseum, Kaapstad, Suid-Afrika
* Universiteit Stellenbosch, Suid-Afrika
* Willem Annandale Kunsgalery, Lichtenburg

## Verwysings
Sweeftuig

[duimnael|'n Enkelsitplek-sweeftuig oor die [Alpe.]]
[duimnael|[Jonker Sailplanes se *JS-1 Revelation*.]]
[duimnael|225px|[Otto Lilienthal, een van die pioniers, in vlug.]]

'n **Sweeftuig** is 'n tipe vliegtuig wat op sy eie deur die lug kan sweef. Sweeftuie is, anders as 'n warmlugballon of lugskip, swaarder as lug. 'n Sweeftuig kan so klein as 'n opgevoude papiervliegtuig wees, of groot genoeg om passasiers te dra. Sweeftuie kan ure lank vlieg as daar genoeg lugstrome is om hulle in die lug te hou.

Die eerste vliegtuig, swaarder as lug met 'n passasier, was 'n sweeftuig in 1849. Die sweeftuig het net 'n kort entjie gevlieg met 'n tienerseun aan boord, omdat 'n volwassene te swaar sou wees. Die sweeftuig is van 'n heuwel afgestoot en moes teen die wind in opstyg.

Moderne sweeftuie word deur ander vliegtuie of motors in die lug in opgetrek. Slinger-toerusting kan ook ingespan word om sweeftuie te lanseer (in die lug in te skiet). Hierdie slinger-toestelle werk soos 'n katapult. Wanneer die sweeftuig hoog genoeg is word die kabel ontkoppel en die sweeftuig vlieg op sy eie vlerke verder.

Sweeftuie het besonder lang vlerke om hul stygkrag te verhoog en word van ligte materiale vervaardig. Laaghout, veselglas of glasversterkte plastiek word gewoonlik hiervoor ingespan. Sommige beskik oor 'n klein enjintjie om hul vlug mee te verleng en sommige kan selfs op eie stoom opstyg.

Die vlieënier moet stygende lugstrome vind om in die lug te bly. Sulke lugstrome word veroorsaak deur wind wat teen heuwels opwaai, asook deur warm stygende lugstrome. Die langste sweeftuigvlug was 1600&nbsp;km.

'n Sweeftuig se vermoë word aan sy sweef-verhouding gemeet. Dit dui hoe ver die sweeftuig vorentoe vlieg per meter wat dit val. Opleidingsvliegtuie se sweefverhouding is ongeveer 23 tot 1 (23:1). Nadat hulle die ideale hoogte bereik het sal hulle ongeveer 23 meter vorentoe sweef sonder dat dit weer hoër hoef te klim. Topverrigting sweeftuie se sweefverhouding kan tot 51:1 wees. Met goeie beplanning en deur die weersomstandighede optimaal in te span kan sweeftuie honderde kilometers ver sweef.

Sommige ruimtependeltuie is swaar sweeftuie. Hulle gebruik nie hul enjins as hulle die atmosfeer inkom om te land nie.

## Verwysings 
## Eksterne skakels 
* 
*
Berijef MBR-2

Die **Berijef MBR-2** was 'n eenmotorige vliegboot wat deur die Russiese Vloot gebruik is voor en tydens die Tweede Wêreldoorlog. Die vliegtuig het sy nooiensvlug voltooi in 1931.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Vulstasie

regs|duimnael|280x280px|'n Bediende vulstasie in Japan. Let op die praktiese plasing van die petrolslange, hangende vanuit die dak.
regs|duimnael|280x280px|'n Shell-vulstasie in Koblenz-Metternich
'n **Vulstasie** of **pompstasie** is 'n besigheid waar bestuurders hul  motorvoertuie se brandstof kan laat aanvul. Byna alle vulstasies beskik oor petrol (loodvrye 93, 95 of 98) en diesel. Sedert 2005 is daar oorsese vulstasies wat motorgas (LPG) aardgas, biogas, waterstofgas en biobrandstof voorsien. Die infrastruktuur vir die herlaai van elektriese voertuie is ook reeds onlangs oorsee beskikbaar gestel.

Tradisioneel sorg 'n pompjoggie vir die volmaak van 'n motor se tenk, terwyl die bestuurder nie eers uit die motor hoef te klim nie. Terwyl die tenk gevul geword, maak die pompjoggie die voorruit skoon, waarvoor hy miskien 'n fooitjie ontvang. Die meeste vulstasies in Europa en die VSA werk met selfbediening, dus sonder pompbediender, waarby die klant self sy brandstof in die tenk gooi en vervolgens met die kassier regmaak.

Meeste vulstasies is van geriefswinkels voorsien waar motorbenodigdhede, voedsel, koeldrank en andere dinge vir die reis aangekoop kan word.

In Nederland besit die groot oliemaatskapye (soos die markleier Shell) die meerderheid vulstasies. Dan is daar ook vulstasies wat merklose (goedkoper) brandstof lewer, dit word 'n wit pomp genoem.

Vulstasies kom veral langs snelweë voor, deurgaans in 'n versorgingsplek geplaas.

Straatpompe was petrolpompe wat langs die verkeersroetes geplaas was. Die eerste wat spesiaal vir dié doel gebou is in die Verenigde State, is in 1905 in Saint Louis (Missouri) geopen. Nederland volg 15 jaar later, met 'n Shellpomp by Hotel "Pabst" te Doorn. In België word die eerste straatpomp van Standard Oil in 1922 bekendgestel. 

Na die Tweede Wêreldoorlog neem die aantal grootpaaie drasties toe en word daar vulstasies langs alle snelweë gebou. In 1948 geword die eerste hiervan geopen: 'n stasie van Purfina. Naas dié maatskappy het Shell, Esso, Caltex en BP toe die helfte van die mark bekom.
Abses

'n **Abses** is 'n versameling van etter wat binne 'n weefselholte van die liggaam opgebou het.

Daar bestaan twee hooftipes absesse.

## Interne abses 
Hierdie tipe abses word 'n empieem genoem wanneer dit op die brein of in die longe voorkom. 'n Interne abses kan in amper enige van die interne organe ontstaan, en word gewoonlik groot voordat dit gevind word. Die pasiënt ontwikkel gewoonlik 'n koors en voel olik. Dit ontstaan weens 'n bakteriële- of fungusinfeksie. Weens die infeksie vind weefselskade plaas en die dooie selle versamel as etter en vorm 'n abses.

Interne absesse benodig 'n ultraklankskandering of 'n laparoskopie om die diagnose te bevestig. 'n Interne abses word met 'n antibiotikum behandel sodat dit nie versprei nie, maar die abses sal tydens 'n operasie gedreineer moet word.

## Eksterne absesse 
'n Eksterne abses (velabses), vorm dikwels as gevolg van 'n velinfeksie (sellulitis).

Waar die velabses aanvanklik rooi, pynlik en hard voel, versag die abses soos wat die weefselholte meer en meer met etter gevul word. Met tyd vorm die abses 'n kop, wat bars sodat die etter uitvloei en die abses sodoende dan dreineer.

Aanvanklik word hierdie tipe abses met warm kompressie en 'n antibiotikum behandel, maar wanneer daar etter is, moet die abses dreineer word voordat dit sal genees.

## Verwysings
Achalasie

**Achalasie van die slukderm** ontstaan wanneer daar 'n afname in spierkontraksies van die onderste twee derdes van die slukderm ontstaan. Die afname in die spierkontraksies is as gevolg van die degenerasie van spier senuwees van die slukderm. Achalasie van die slukderm begin gewoonlik wanneer pasiënte tussen vyf-en-twintig en sestig is.

## Tydsverloop van Achalasie van die slukderm 
Aanvanklik ervaar pasiënte moeite om te sluk wat stelselmatig erger word soos wat tyd verloop. Waar dit aanvanklik net moeilik is om vaste kos te sluk, word dit later ook moeilik om vloeistowwe te sluk.

Pasiënte sukkel dikwels met borskaspyn en opbrengs van kos en vloeistowwe in die slukpyp (veral snags). Hierdie opstoting van kos en vloeistowwe, kan ook in 'n hoes omskakel omdat kosdeeltjies in die longe kan beland en selfs longinfeksies of -skade kan veroorsaak.

Mettertyd verloor pasiënte gewig.

Pasiënte wat aan Achalasie van die slukderm ly, het 'n verhoogde kans om kanker van die slukderm te ontwikkel.

## Diagnose 
Pasiënte drink Barium en X-strale word geneem om hierdie kondisie te diagnoseer, terwyl 'n endoskopie die ernstigheidsgraad van die siekte kan bepaal.

## Behandeling 
* Mondelinge medikasie
* Uitrekking van die slukderm met 'n ballon
* Chirurgie
* Die inspuiting van spier ontspan medisyne (byvoorbeeld botulinum toksien) direk in die slukderm
Akoestiese neuroom

'n **Akoestiese neuroom** is gewoonlik 'n nie-kwaadaardige gewas van die isolerende skede wat die akoestiese senuwee omring. Die akoestiese senuwee is verantwoordelik daarvoor om die sensasie van gehoor na die brein toe oor te dra.

## Tydsverloop van 'n akoestiese neuroom 
Eerstens ontwikkel 'n pasiënt tinnitus in die oor, wat later omskakel in doofheid.

Soos wat die gewas vergroot, ontwikkel ander simptome soos duiseligheid, pyn, 'n tekort aan trane in die nabygeleë oog en dubbel visie (die laasgenoemde twee simptome ontstaan omdat die gewas later op die oogsenuwee begin druk). Hoofpyn ontwikkel eers as die gewas baie groot is.

## Diagnose 
'n CT-skandering word gebruik om die gewas op te spoor.

## Behandeling 
Wanneer die neuroom (gewas) klein is (kleiner as 2&nbsp;cm), kan dit relatief maklik verwyder word, maar soos die neuroom vergroot, word die operasie al hoe meer gespesialiseerd en word die kans op 'n goeie uitkoms al hoe kleiner. Komplikasies sluit permanente doofheid en moontlik selfs ander senuwee-skade in.

## Eksterne skakels 
* https://curlie.org/Health/Conditions_and_Diseases/Neurological_Disorders/Neoplasms/Acoustic_Neuroma/
Akromegalie

**Akromegalie** verwys na die oortollige groei in spesifieke dele van die liggaam as gevolg van die oorproduksie van groeihormoon in die pituïtêre klier. Die pituïtêre klier is 'n klein kliertjie wat onder die brein voorkom. Gewoonlik kom akromegalie voor omdat daar 'n gewas in die pituïtêre klier groei, maar dit kan selfs gebeur omdat daar 'n gewas in 'n ander deel van die liggaam voorkom wat ook groeihormoon afskei.

Akromegalie verskil van gewone groei in kinders omdat dit gewoonlik groei in pasiënte later in hul lewe veroorsaak.

## Liggaamsdele wat deur akromegalie geraak word 
Die liggaamsdele wat deur akromegalie geraak word is:
* Interne organe
* Die tong
* Hande
* Voete
* Gesig, en die
* Kakebeen
Ander simptome sluit sigverlies, swakheid, sweet en hoofpyne in.

## Diagnose 
Bloedtoetse word gebruik om die diagnose te bevestig, maar CT-skanderings word gebruik om die gewas op te spoor.

## Behandeling 
Mikrochirurgie deur die neus word gedoen om die gewas te verwyder. Indien nodig, word bestraling op die gewas uitgevoer. Die pasiënt moet gewoonlik na chirurgie of bestraling langtermyn hormoonaanvullings gebruik om die hormone wat gewoonlik deur die pituïtêre klier vervaardig word, te vervang.

Behandeling is baie suksesvol, veral in jong volwassenes.
Fietsvakansie

[regs|duimnael|'n Vakansiefietser langs die [Maas (België)]]
[regs|duimnael|Vakansiefietsers in die Nasionale park Torres del Paine ([Chili)]]

'n **Fietsvakansie** is 'n vorm van vakansiehou waarby mens per fiets reis. Fietsry is hierby nie slegs 'n tydsbesteding tydens die vakansie nie, maar het opsigself 'n doel. Dit kan gesien word as 'n kombinasie van 'n kampeervakansie en 'n sportvakansie. 'n Vakansiefietsryer kan behalwe kampeer natuurlik ook gebruik maak van 'n jeugherberg, bed-en-ontbyt (B&B) of rugsakhotel. Fietsvakansies is veral gewild in Europa.

Die vakansiefietsryer kan van 'n uitgestippelde fietsroete gebruik maak, of hy kan sy eie roete bepaal, of selfs sonder roete met byvoorbeeld slegs 'n eindbestemming om na te reis.
Spoorwegstasie

links|duimnael|Grand Central Terminal in New York Stad is die wêreld se grootste stasie volgens die aantal platforms, met 67 spoorlyne op twee vlakke.regs|duimnael|Broad Green-stasie, Liverpool, Engeland, hier gefotografeer in 1962. Dit is in 1830 geopen en is die oudste stasie in die wêreld wat nog steeds in gebruik is as 'n passasierstasie.
[links|duimnael|Die Spoorwegstasie van [Helsinki, ontwerp deur Eliel Saarinen in die laat 19de eeu.]]
[regs|duimnael|Baker Street Station, Londen, geopen in 1863, was die wêreld se eerste stasie gewees wat heeltemal ondergronds is. Die oorspronklike deel hier vertoon, is net onder die straatoppervlak en is deur sny-en-bedek[tonnelbou gebou.]]

'n **Spoorwegstasie**, **treinstasie**, of **depot** is 'n spoorwegfasiliteit waar treine gereeld stop om passasiers of vrag op of af te laai.

Dit bestaan gewoonlik uit ten minste een spoorkantplatform en 'n stasiegebou, wat aanvullende dienste mag verskaf soos kaartjieverkope en wagkamers. As 'n stasie op 'n enkelspoorlyn geleë is, word dit dikwels benut om 'n verbysteeklus te vorm, wat verkeersbeweging fasiliteer. Die kleinste stasies word dikwels na verwys as 'n "**halte**" (vlagstop).

Stasies kan op grondvlak, ondergronds, of verhewe gebou wees. Verbindings kan beskikbaar wees na ander spoorroetes of ander vervoermiddels soos busse, taxi's of vinnige vervoerstelsels (soos moltreine).

Die wêreld se eerste aangetekende spoorwegstasie was *The Mount* op die Oystermouth Spoorweg (later bekend as *Swansea and Mumbles*) in Swansea, Wallis, wat passasiersdienste in 1807 begin het, maar die treine was destyds deur perde getrek instede van lokomotiewe.

## Verwysings
Aichi D3A

Die **Aichi D3A** is 'n eenmotorige duikbomwerper wat deur die Japannese Keiserlike Vloot gebruik is tydens die Tweede Wêreldoorlog. Die Japannese Vloot het 'n samewerkingsooreenkoms met die Duitse vliegtuigvervaardiger Heinkel gehad, en die invloed van die ooreenkoms is duidelik te sien in die ontwerp van die vliegtuig.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Eve Boswell

**Eve Boswell** (1922–1998) was ’n Suid-Afrikaanse sangeres wat in Hongarye gebore is. Sy en haar gesin kom in 1939 saam met die Boswell-sirkus na Suid-Afrika, en sy verander later haar van na Boswell. Ná ’n tydperk van werk in Engeland keer sy na Suid-Afrika terug en vestig haar in Durban. Van haar treffers sluit in "*Sugarbush*" (Suikerbossie), “*Daar lê die ding*" en "*Mamma, ’k wil ’n man hê*".

## Lewensloop 
Eva Edith Keleti is op 11 Mei 1922 in Boedapest, Hongarye gebore. Haar ouers was professionele musikant wat wêreldwyd getoer het. Sy is in Switserland geskool en studeer klavier in Boedapest voordat sy by haar ouers as die *Three Hugo* begin toer. Met die uitbreek van die Tweede Wêreldoorlog verlaat hulle Brittanje met die Boswell-sirkus. Sy trou en word as Eva Boswell 'n gewilde sang-ster in Suid-Afrika.

In 1949 oorreed Geraldo (Gerald Bright) haar om na Brittanje terug te keer om in sy orkes te sing. Die groep is gereeld op BBC-radio gehoor. Boswell en Geraldo se paaie skei in 1952, waarna sy 'n solo-loopbaan begin. Sy behaal haar eerste treffer in dieselfde jaar met "*Sugar Bush*", wat sy deels in Afrikaans sing.

In 1956 behaal haar treffer "''Pickin' a Chicken''" ('n Suid-Afrikaanse wysie, met nuwe woorde) die negende plek op die VK se treffersparade. Haar veeleisende program van radiowerk en toere het tot verskeie ineenstorting gelei.

Sy keer in 1960 na Suid-Afrika terug, waar sy op 14 Augustus 1998 in Durban oorlede is. Sy was 76 jaar oud.

## Verwysings
Utah-strand

duimnael|regs|240px|Amerikaanse troepe stap aanwal
**Utah strand** was een van die vyf strande wat die Geallieerdes gebruik het op D-dag tydens Operasie Overlord tydens die Tweede Wêreldoorlog op 6 Junie 1944. Dit is die mees westelike van die vyf strande. Amerikaanse troepe het hier aan land gegaan.

Die eerste landingskepe het reeds om 06:00 troepe begin aflaai. Hulle was egter een kilometer van koers af en het verder oos geland as wat beplan was. Die rede hiervoor was dat vier van die gidsbote myne getref het en uit aksie gestel was. Die geluk was by die ongeluk, hierdie gedeelte van die strand was minder goed verdedig as die beplande landings area en die Duitse magte is vinnig oorrompel.

Toe hul bevelvoerder, Theodore Roosevelt jr., sien wat aangaan en die situasie opgesom het, het hy blykbaar gesê: ''We'll start the war right here"!* Teen die einde van D-dag het 23,500 troepe en 1 700 voertuie hier aan land gegaan. Die ongevalle was minder as 200.

Die ander vier strande is *Juno*, *Gold*, *Omaha* en *Sword''.

## Bron 
* D-DAY: 24 Hours That Saved the World. By the Editors of TIME. 2004.
Rugsaktoerisme

[duimnael|Twee Deense rugsaktoeriste verken die stad [Wene.]]
**Rugsaktoerisme** (Engels: *backpacking*) is 'n vorm van reis, waarby dikwels jonger reisigers met 'n rugsak die wye wêreld invaar. Dikwels is die reise van langer duur en daar word slegs vir 'n kort rukkie by 'n vaste ligging vertoef. Rugsaktoeriste reis meestal met 'n beperkte begroting deur *duim te gooi* (saamry) of deur gebruik te maak van die goedkoopste openbare vervoer, bv. treine of die "Bazbus". Rugsaktoeriste oornag dikwels in 'n jeugherberg  of goedkoper hotelle. Dié toeriste maak dikwels gebruik van spesifieke reisgidse wat op onafhanklike toeriste fokus, soos die *Lonely Planet*, die *Rough Guide*, ''Let's Go*, die *Trotter* of die *Footprint''.

Soms word toeriste op 'n fietsvakansie ook as rugsaktoeriste gereken, hoewel hulle nie hul bagasie op die rug vervoer nie. Gewilde bestemmings vir rugsaktoeriste is Europa, Suidoos-Asië en Australië.

## Sien ook 
* Rugsakstap

## Eksterne skakels 
;Geskiedenis
----
* *Lonely Planet founder looks back on the hippie trail and the dawn of backpacking at event in London*
* *Open Skies: The rise and fall of the Hippie Trail*
* *Sandy Fleming, University of Kent: No more hippy trail routes as backpackers become tourists*
Gastehuis

[regs|duimnael|Die Gastehuis Altmõisa in [Estland.]]
'n **Gastehuis** is 'n vorm van betaalde losies of verblyf. In sommige dele van die wêreld is 'n gastehuis soortgelyk aan 'n koshuis, bed en ontbyt, of herberg, terwyl in ander dele (soos byvoorbeeld die Karibiese eilande), gastehuise 'n tipe goedkoop hotelverblyf is. Verder kan dit 'n private woning wees wat omskep is vir eksklusiewe gebruik as gaste-akkommodasie. Die eienaar woon gewoonlik in 'n aparte deel van die eiendom, en die gastehuis funksioneer as 'n verblyfbesigheid. 

Hierdie tipe akkommodasie bied groot voordele soos: 
* Persoonlike aandag
* Gesonde en tuisgemaakte kos
* Rustige atmosfeer
* Bekostigbaarheid
* Moderne ontwerp

## Oorsig 
In sommige gebiede van die wêreld, is gastehuise die enigste soort akkommodasie wat beskikbaar is vir besoekers wie nie familie het om by te bly nie. Van die kenmerke wat 'n gastehuis onderskei van 'n hotel of herberg is die gebrek aan voltydse personeel.

Bed en ontbyt en gastehuise in Engeland is in familiebesit, en al die familielede woon op die perseel, maar is gewoonlik nie saans beskikbaar nie. Hotelle hou 'n personeelteenwoordigheid  in stand vir 24 uur per dag en 7 dae per week, terwyl 'n gastehuis 'n beperkte personeelteenwoordigheid bied. As gevolg hiervan is aanmelding by 'n gastehuis dikwels slegs op afspraak. 'n Herberg het gewoonlik ook 'n restaurant verbonde daaraan.

Indië het 'n geweldige groei in die gastehuisbesigheid ondervind, veral in Delhi waar vordering in die IT-sektor en die Statebondspele in 2010 twee van die mees invloedryke faktore was. Deesdae het die gastehuissektor soveel verbeter, dat selfs 'n woonhuis wat omskep is in 'n gastehuis, 3 ster-fasiliteite aan sy gaste kan bied.

## Verwysings
Hotel

[duimnael|Grand Hotel Europa in [Praag]]
[duimnael|Hotel en casino MGM Grand in [Las Vegas]]
[duimnael|Llao Llao Hotel in [Patagonië, Argentinië.]]
'n **Hotel** is 'n diensverskaffer met 'n kommersiële oogmerk, waar iemand teen betaling kan oornag of skuiling vind (Latyn *hospitalis* = gasvry).

## Toegangsbeheer 
Tradisioneel ontvang die gas 'n sleutel van die kamerdeur. Hieraan is 'n ekstragroot sleutelhouer geheg, sodat die gas nie maklik sal vergeet om die sleutel by vertrek in te lewer nie.

By moderne hotelle kry die gas 'n elektroniese magneetkaartjie in plaas van 'n sleutel en so 'n kaartjie word by vertrek outomaties ongeldig, dus is daar geen probleem as die kaartjie nie ingelewer word nie. Dieselfde kaartjie word in die kamer in 'n propskakelaar gesteek om die beligting in die kamer aan te skakel, sodat die gas nie die ligte aan vergeet indien hy die kamer sou verlaat nie.

By 'n selfbedieningshotel (oorsee) kry die gas nie 'n sleutel of magneetkaart nie. Hy betaal vir die verblyf by die voordeur met sy kredietkaart. Dan  ontvang hy 'n syferkode waarmee die buitedeur en die kamerdeur oopgemaak kan word.
Isotope van neptunium

**Neptunium** (Np) is ’n kunsmatige chemiese element en ’n standaardmassa kan dus nie bepaal word nie. Dit het geen stabiele isotope nie en word dus as radioaktief geklassifiseer. Die meeste van die 20 isotope het ’n relatief kort halfleeftyd.

In die natuur kom net spoorhoeveelhede neptunium voor; die meeste isotope is sinteties in ’n laboratorium berei. Die eerste sintetiese isotoop was 239Np, in 1940. Dit is geskep deur 238U met neutrone te bestook om 239U te vervaardig, wat toe betaverval ondergaan het tot 239Np.

Die stabielste neptuniumisotope is 237Np (met ’n halfleeftyd van 2,14&nbsp;miljoen jaar), 236Np (154&nbsp;000 jaar) en 235Np (396,1 dae). Alle ander isotope het ’n halfleeftyd van minder as 4,5&nbsp;dae; die meeste s’n is korter as 50&nbsp;minute. 

## Oorsig 
### Notas 
* Waardes wat met # gemerk is, is nie slegs afgelei van eksperimentele data nie, maar minstens gedeeltelik van sistematiese neigings. 
* Onsekerhede word aangedui in verkorte vorm tussen hakies ná die ooreenstemmende laaste syfers. 

## Isotope per element
Omaha-strand

duimnael|regs|240px|Soldate in die kake van die dood
**Omaha-strand** was een van die vyf strande wat die Geallieerdes gebruik het op D-dag tydens Operasie Overlord tydens die Tweede Wêreldoorlog op 6 Junie 1944. Dit is die tweede mees westelike van die vyf strande. Amerikaanse troepe het hier aan land gegaan.

Die strand is een van die wêreld se wydste getyvlaktes. Tydens die beplanningsfase in 1943 is Omaha geïdentifiseer as 'n landingplek omrede dit bykans nie op daardie stadium enige verdediging gehad het nie. Selfs 'n maand voor D-dag het intelligensie nog aangedui dat die situasie nog dieselfde was. Daar is verwag dat die Geallieerdes se bomaanval, gevolg deur bombardering van die vloot, die meeste van die Duitse verdedigers uit die weg sou ruim. Wat egter vir hulle gewag het was 85 masjiengeweer-neste, 38 vuurpyle-basisse, 35 bunkers, 18 anti-tenk kanon posisies, agt versterkte kanon-batterye, ses mortier-putte en vier veld-artillerie posisies. Al die posisies was verbind met loopgrawe. Die Duitse soldate wat al die stellings beman het was veterane van die Russiese oosfront.

Die eerste landingskepe het reeds om 06:30 soldate begin aflaai en 27 van die 32 amfibiese tenks het gesink as gevolg van die onstuimige see. Die res is vernietig voor hulle enige bydra tot die landing kon maak. Die lugmag se bombardering het egter hulle teikens gemis met dodelike gevolge. Die eerste golf soldate het 1 uit 18 manskappe verloor. Teen 09:00 het 5&nbsp;000 soldate reeds geland. Eers teen 11:00 het die Amerikaanse soldate die oorhand begin kry en teen 20:30 was alle Duitse teenstand uitgewis. Teen 22:30 het 30&nbsp;000 troepe reeds aan land gegaan. Daar het egter 2000 troepe gesneuwel op die dag.

Die ander vier strande is *Juno*, *Gold*, *Sword* en *Utah*.

## Bron 
* D-DAY: 24 Hours That Saved the World. By the Editors of TIME. 2004.
Motel

duimnael|280px|'n Motel in die Verenigde State.
'n **Motel** is 'n gebou met aanmekaargeskakelde kamers met die deure wat op 'n parkeerwerf of gemeenskaplike ruimte open. Die rede vir die ontstaan van dié motelle was a.g.v. die lang afstande in die Verenigde State, met die motelle wat gesorg het vir gemakliker reise deur die hele land. Die woord "motel" is 'n kombinasie van **mo**tor en ho**tel**.

Die motel het meestal 'n 'I'-, 'L'- of 'U'-struktuur met slaapkamers, 'n kantoor vir die bestuurder en soms nog 'n klein restaurant. Naoorlogse motelle het meestal neonlig-borde.

Die verskil tussen 'n motel en 'n hotel is die anonimiteit, die ligging langs die grootpaaie en die deure aan die buitekant (hotelle het meestal deure in 'n binneportaal). In Europa besit veral die groter vulstasies motelle. Motelle is ook dikwels goedkoper as hotelle. Die absolute anonieme verblyf in die motel dra by tot heelwat ongewenste gaste. Mens kan dink aan kriminele wat die motelle as veilige hawe gebruik, bv. handelaars wat hul onwettige ware hier verkwansel, asook prostitusie en informele seksuele ontmoetings. Die filmindustrie het reeds gretig hierop gesinspeel.

Die eerste motel in Nederland is in 1956 geopen in Rijswijk: Motel Hoornwijck, kort daarna gevolg deur Hotel Maarsbergen, gebou deur Carel Godin die Beaufort.
Engine Alliance GP7000

Die **Engine Alliance GP7000** is 'n turbowaaierstralerenjin wat deur Engine Alliance vervaardig word. Dit is een van die kragbronopsies wat beskikbaar is vir die Airbus A380, teenoor die Rolls-Royce Trent 900.

## Ontwerp en ontwikkeling 
[links|duimnael|300px|'n Engine Alliance GP7000 turbowaaier gereed vir installasie op 'n [Airbus A380]]
Die enjin was oorspronklik bedoel om Boeing Commercial Airplanes se gekanselleerde 747-500X/-600X aan te dryf, maar sedertdien is dit aangewend op die Airbus A380-800 superjumbo. Dit is gebou op 'n 0.72 skaal van die GE90-110B/115B kern  en bevat 'n Pratt & Whitney waaier en 'n laedrukstelselontwerp.

Die kompetisie se Rolls-Royce Trent 900 is aangewys as die hoofenjin vir die A3XX in 1996 en is aanvanklik deur byna al die A380-kliënte gekies. Maar die GE/PW-enjin het in 2007 sy deel van die A380-enjinmark tot 47% van die superjumbovloot opgestoot. Hierdie verskil in verkope is in 'n enkele transaksie vermag, toe Emirates Airline in die orde van 55 GP7000-aangedrewe A380-800's bestel het, meer as een kwart van die A380 verkope (soos teen September 2007). Emirates was tradisioneel 'n Rolls-Royce kliënt. A380 vliegtuie wat aangedryf word deur die GP7000s sal A380-86X modelnommers dra, omrede 6 die kode is vir die Engine Alliance-enjins.

## Verwysings
Bed-en-ontbyt

[duimnael|300px|Ontbyt by 'n B&B in [Quebecstad, Kanada]]
'n **Bed-en-ontbyt** (algemeen afgekort as B&B) is 'n klein akkommodasie-instelling wat oornagverblyf en ontbyt aan 'n reisiger bied. 'n Bed-en-ontbyt is dikwels 'n privaat woonhuis met tussen vier en elf slaapkamers.

Die frase *bed-en-ontbyt* word ook gebruik om die vlak van spyseniering aan te dui by 'n hotel se kamertarrief, dit is in teenstelling met ''slegs-'n-kamer*, *halfspyskaart* of *volle etes''.

## Oorsig 
Gewoonlik word die gaste in private slaapkamers met privaatbadkamers gehuisves, of in suitekamers met 'n en-suite-badkamer. Sommige huise het private slaapkamers met 'n badkamer wat met ander gaste gedeel word. Ontbyt word in die slaapkamer, 'n eetkamer, of die gasheer se kombuis bedien.

B&Bs en gastehuise kan as 'n sekondêre bron van inkomste of 'n primêre beroep bedryf word. Dikwels berei die eienaars self die ontbyt voor, en maak ook die kamers skoon, maar sommige bed-en-ontbytplekke huur personeel vir die skoonmaak en kook. Instellings met gehuurde professionele bestuur is ongewoon (in teenstelling met inns of hotelle), maar kan gebeur as die dieselfde eienaar verskeie B&Bs bedryf.

## Verwysings